डेविड ट्रिम्बल

डेविड ट्रिम्बल  (१५ अक्टूबर १९४४ – २५ जुलाई २०२२) एक ब्रिटिश राजनीतिज्ञ थे जो १९९८ से २००२ तक उत्तरी आयरलैंड के पहले प्रथम मंत्री थे। 

 जीवन 
डेविड ट्रिम्बल का जन्म १५ अक्टूबर १९४४ को बैंगोर, उत्तरी आयरलैंड में हुआ। १९६८ में क्वीन्स विश्वविद्यालय, बेलफास्ट कानून में डिग्री प्राप्त की और वहीं पर सिखाना शुरू किया। 

१९७५ में उन्होंने राजनीति में प्रवेश किया। १९९५ में उल्स्टर यूनियनिस्ट पार्टी के नेता बनने पर ट्रिम्बलने आयरलैंड के संघर्ष पर समझौते की तलाश में अपने राजनीतिक विरोधियों के साथ चर्चा शुरू की। १० अप्रैल १९९८ को ट्रिम्बल के प्रयासों से  गुड फ्राइडे समझौते का निर्माण हुआ जिस में विरोधी पक्ष सिन फेन, ब्रिटिश सरकार और आयरिश सरकार ने उत्तरी आयरलैंड की वर्तमान सरकार की प्रणाली बनाई।

सन् १९९८ में उत्तरी आयरलैंड के संघर्ष का शांतिपूर्ण समाधान खोजने के उनके प्रयासों के लिए जॉन ह्यूम और डेविड ट्रिम्बल को संयुक्त रूप से नोबेल शांति पुरस्कार प्रदान किया। १९९८ में वे उत्तरी आयरलैंड के पहले प्रथम मंत्री बने।

सन्दर्भ

श्रेणी:नोबल शांति पुरस्कार के प्राप्तकर्ता
श्रेणी:1944 में जन्मे लोग
श्रेणी:२०२२ में निधन
श्रेणी:ब्रिटिश लोग‎
श्रेणी:उत्तरी आयर्लैण्ड के राजनीतिज्ञ